**Kosmosesüstik Endeavour** (tähisega **OV-105**) oli kuues ja ehitusjärjekorras viimane NASA kosmosesüstik.

Endeavour ehitati 1991. aastal asenduseks Challengerile, mis plahvatas 1986. aastal 73 sekundit pärast starti. Endeavour jõudis esimest korda kosmosesse missiooni STS-49 raames 1992. aasta mais ja selle viimaseks missiooniks jäi STS-134 2011. aasta mais. STS-134 oli planeeritud Space Shuttle'i programmi viimaseks lennuks, aga STS-135 toimumisega, sooritas programmi viimase lennu kosmosesüstik Atlantis.

Kosmosesüstiku järgi on nimetatud SpaceXi kosmoselaev Endeavour.

Nimi
----

Kosmosesüstik Endeavour sai nime Briti laeva HMS Endeavouri järgi, mis oli maadeavastaja James Cooki laev. See on ka põhjus, miks laeva nimi kirjutatakse britipäraselt, mitte ameerikapäraselt ("*Endeavor*"). Endeavouri meeskonnaruumis oli ka tükk puitu Cooki laevast. Nimi oli ka austusavaldus Endeavourile, Apollo 15 juhtimismoodulile, mis nimetati samuti Cooki laeva järgi.

Endeavourile valiti nimi riiklikul konkursil, millele said osaleda põhi- ja keskkooli õpilased. Võistlusel osalemiseks pidi kirjutama ka essee nimest ja miks sobib väljapakutud nimi NASA kosmosesüstikule. Endeavour oli populaarseim nimi, mida pakkus kolmandik osariigi tasemel võitjatest.

Teenistus
---------

Endeavour lähenemas ISS-ile missiooni STS-118 ajal
Endeavour teenindas 19 teenistusaasta jooksul 25 missiooni ja temaga lendas kokku 154 astronauti. Süstiku tähtsaimateks missioonideks jäid ISSi ehituse abistamine.

Teenistusaja jooksul tiirles Endeavour 4671 korda ümber Maa ja läbis 197 761 262 km.

Missioonil STS-118 oli üheks meeskonnaliikmeks astronaut Barbara Morgan, kes oli 1986. aastal osalenud projektis Õpetaja kosmoses. Morgan sai projekti võitja Christa McAuliffe asendajaks ja pidi kosmosesse minema juhul, kui McAuliffe oleks mingil põhjusel missioonilt eemaldatud. McAuliffe hukkus Challengeri katastroofis. Morgan oli missioonil STS-118 NASA missiooni spetsialistina ja kosmoses koolitunde ei andnud.

NASA tänuavaldus ja missiooni embleemid
---------------------------------------

| NASA tänuavaldus Endeavourile |
| --- |
|  |
| Endeavouri teenindatud missioonide embleemid |
|  |  |  |  |  |  |  |  |
| **STS-49** | **STS-47** | **STS-54** | **STS-57** | **STS-61** | **STS-59** | **STS-68** | **STS-67** |
|  |  |  |  |  |  |  |  |
| **STS-69** | **STS-72** | **STS-77** | **STS-89** | **STS-88** | **STS-99** | **STS-97** | **STS-100** |
|  |  |  |  |  |  |  |  |
| **STS-108** | **STS-111** | **STS-113** | **STS-118** | **STS-123** | **STS-126** | **STS-127** | **STS-130** |
|  |
| **STS-134** |

Viited
------

1. ↑  "NASA's Space Shuttle Endeavour: 6 Surprising Facts". *Space.com*. Vaadatud 31. märts 2018.
2. ↑  "Endeavour: NASA's Youngest Shuttle". *Space.com*. Vaadatud 31. märts 2018.
3. ↑  "STS-49". *NASA KSC*. Originaali arhiivikoopia seisuga 28. juuli 2012. Vaadatud 31. märts 2018.
4. ↑  "Endeavour completes final mission; one flight left for NASA". *CNN*. Vaadatud 31. märts 2018.
5. ↑  "STS-135: The Final Voyage". *NASA*. Originaali arhiivikoopia seisuga 27. juuli 2019. Vaadatud 31. märts 2018.
6. ↑  "Crew Dragon's astronauts give their SpaceX spaceship a storied name: Endeavour". *Geek Wire*. Vaadatud 7. jaanuaril 2024.
7. 1 2  "Space Shuttle Overview: Endeavour (OV-105)". *NASA*. Originaali arhiivikoopia seisuga 20. mai 2017. Vaadatud 31. märts 2018.
8. 1 2  "Space Shuttle Endeavour: A Lasting Legacy". *NASA*. Originaali arhiivikoopia seisuga 8. juuni 2017. Vaadatud 31. märts 2018.
9. ↑  "Historic Final Endeavour Journey Ends in Los Angeles". *NBC Los Angeles*. Vaadatud 31. märts 2018.